Diari Oficial de la Generalitat Valenciana


Sumari del DOGV 8691, del 04-12-2019 (2019/11806)

RESOLUCIÓ de 26 de novembre de 2019, de la presidenta de l'Institut Valencià d'Atenció Social i Sanitària, mitjançant la qual es dona publicitat a l'Acord del Consell de Direcció de l'entitat adoptat el dia 26 de novembre de 2019, pel qual es va aprovar l'oferta d'ocupació pública per a l'any 2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8691

Data del DOGV
:   04-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11122


Data del document
:   26-11-2019

Organisme emissor
:   Institut Valencià d'Atenció Social i Sanitaria

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de novembre de 2019, de la presidenta de l'Institut Valencià d'Atenció Social i Sanitària, mitjançant la qual es dona publicitat a l'Acord del Consell de Direcció de l'entitat adoptat el dia 26 de novembre de 2019, pel qual es va aprovar l'oferta d'ocupació pública per a l'any 2019. [2019/11432]  
La falta històrica de processos selectius per a l'ingrés en llocs de treball de l'Institut Valencià d'Atenció Social i Sanitària (IVASS) ha provocat que més del 60 % de la plantilla de personal no siga fixa, malgrat acumular molts anys d'antiguitat en la majoria dels casos.  
  
És per això urgent reduir la situació de precarietat del personal de l'organisme i iniciar processos d'estabilització de l'ocupació, dins dels límits establits per la normativa aplicable.  
D'acord amb la normativa pressupostària, tant estatal com autonòmica, en la present oferta d'ocupació, es respecten els criteris sobre la taxa de reposició i s'afig com a novetat en la incorporació a l'ocupació pública de l'IVASS la taxa de temporalitat.  
Mentre que l'objecte de la primera és tractar de controlar l'increment del nombre d'empleats públics, la taxa de temporalitat té com a objectiu que aquests tinguen garantit un treball estable, com a característica principal de l'ocupació pública.  
Per això, en la present oferta es distingeixen dos procediments diferents, dins del torn lliure:  
- Un torn ordinari, coincident amb les places que es corresponen amb la taxa de reposició.  
- Un torn d'estabilització, corresponent a la taxa de temporalitat, l'objectiu de la qual és acabar amb l'ocupació precària en l'IVASS.  
Aquest torn lliure no exclou cap persona candidata que no tinga la condició de personal laboral fix, i es pot optar en tot moment per qualsevol dels dos torns.  
D'acord amb això, l'oferta d'ocupació que s'aprova per a l'exercici 2019 inclourà, a més del màxim nombre possible de llocs de la taxa de reposició, les següents taxes addicionals:  
a) D'acord amb el que s'estableix en l'article 19.u.9 de la Llei 6/2018, de 3 de juliol, de pressupostos generals de l'Estat per a l'any 2018, les places de naturalesa estructural que, estant dotades pressupostàriament, hagen estat ocupades de forma temporal i ininterrompuda almenys durant els tres anys anteriors a 31 de desembre de 2018 en els següents sectors i col·lectius: personal dels serveis d'administració i serveis generals, d'investigació, així com d'altres serveis públics.  
  
b) El màxim possible de les places corresponents als processos previstos en la disposició transitòria quarta del TRLEBEP, això és, processos de consolidació d'ocupació a llocs o places de caràcter estructural, dotats pressupostàriament i que es troben exercits interinament o temporalment amb anterioritat a 2005.  
c) Les places corresponents a llocs estructurals ocupats per personal declarat indefinit no fix mitjançant sentència judicial, d'acord amb les previsions de la Llei de pressupostos generals de l'Estat aplicable per a cada exercici  
D'altra banda, respectant el que es disposa en el conveni col·lectiu aplicable a l'IVASS i en la resta de normativa de funció pública, es respecten els percentatges del 40 % de reserva per a promoció interna, el 5 % per a persones amb diversitat funcional, i el 2 % per a persones amb diversitat funcional intel·lectual, tenint cada col·lectiu un torn específic dins de la present oferta d'ocupació.  
Finalment, i en compliment del que es disposa en l'article 8 del conveni col·lectiu aplicable al personal laboral d'IVASS, aquesta oferta d'ocupació pública ha sigut objecte de negociació amb els representants sindicals de l'IVASS.  
Per tot això, en virtut de les competències que li atribueix l'article 6.f del Reglament d'organització i funcionament de l'Institut Valencià d'Atenció Social i Sanitària (IVASS), aprovat pel Decret 7/2013, de 4 de gener (DOGV 6937, 07.01.2013), el Consell de Direcció de l'IVASS en la sessió ordinària del dia 26 de novembre de 2019 va adoptar el següent acord:  
  
1. Aprovació de l'oferta d'ocupació pública  
S'aprova l'oferta d'ocupació pública de 2019 per a seleccionar personal de l'Institut Valencià d'Acció Social i Sanitària (IVASS), en els termes que estableix el present acord.  
  
2. Contingut de l'oferta d'ocupació  
a) L'oferta d'ocupació pública que s'aprova està constituïda per places vacants i dotades econòmicament en el pressupost de la Generalitat per al present exercici.  
b) El total de l'oferta ascendeix a 404 places de naturalesa laboral distribuïdes en els següents torns:  
· Torn lliure: 230 places, distribuïdes de la següent forma:  
· Torn ordinari: 14 places corresponents a la taxa de reposició de les quals, 1 plaça, es convocarà pel torn de diversitat funcional (annex I).  
  
· Torn d'estabilització: 216 places; 213 corresponents a la taxa de temporalitat i de les quals, 8 places, es convocaran pel torn de diversitat funcional i 4 places es convocaran pel torn de diversitat funcional intel·lectual (annex II-A) i 3 places corresponents a llocs declarats indefinits no fixos per sentència judicial (annex II-B). Les places del torn d'estabilització que no formen part del torn de diversitat funcional o del torn de diversitat funcional intel·lectual conformaran el torn lliure d'estabilització.  
· Torn de promoció interna: 174 places, corresponents al 40 % del total de places oferides. Del total de places d'aquest torn de promoció interna, 11 d'aquestes, es convocaran pel torn de diversitat funcional i 4 pel torn de diversitat funcional intel·lectual (annex III).  
El nombre total de places per categories figura en l'annex IV de la present resolució.  
Les convocatòries preveuran que les places incloses en l'annex III que resulten desertes després de cadascun dels processos selectius de promoció interna puguen acumular-se a la corresponent convocatòria de torn lliure.  
  
3. Procediment de selecció  
Els procediments que es convoquen en execució de l'oferta adoptaran el sistema de concurs oposició i el contingut de les proves guardarà relació amb els procediments, tasques i funcions habituals dels llocs objecte de cada convocatòria. En la fase de concurs es valorarà, entre altres mèrits, el temps de serveis prestats en l'IVASS en els llocs de treball objecte de la convocatòria.  
  
4. Promoció interna  
Les convocatòries de promoció interna de les categories que s'ofereixen s'obriran al personal laboral fix de l'IVASS amb els següents tres tipus de procedència:  
a) El personal que pertanga a una categoria pertanyent a un grup de classificació inferior al de les places convocades, i que estiga dins del mateix itinerari professional (promoció interna vertical).  
b) El personal que pertanga a una altra categoria del mateix grup de classificació professional (promoció interna horitzontal).  
c) El personal que pertanga a una categoria d'un grup de titulació inferior al de les places convocades, i que no estiga dins del mateix itinerari professional (promoció interna mixta).  
Les convocatòries de promoció interna determinaran en cada cas quines proves o de quines matèries quedarà exempt el personal que participe a través de cadascuna d'aquestes modalitats de promoció interna, sempre que es tracte de coneixements que es puguen considerar prou acreditats.  
  
5. Cessament del personal laboral temporal i indefinit no fix que no resulte seleccionat  
El personal laboral temporal i l'indefinit no fix que ocupe llocs de treball de les categories que s'ofereixen podran ser destituïts, i extingida la seua relació laboral amb IVASS si la plaça que ocupa resulta adjudicada, a través dels processos que es convoquen, al personal fix o als quals hagueren superat els respectius processos selectius.  
  
6. Convocatòries i termini de desenvolupament de l'oferta  
De conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, l'execució de l'oferta d'ocupació pública haurà de desenvolupar-se en el termini improrrogable de tres anys des de la publicació de la present oferta en el Diari Oficial de la Generalitat Valenciana.  
  
7. Desenvolupament dels processos selectius per a persones amb diversitat funcional no intel·lectual  
Les proves selectives destinades a persones amb diversitat funcional no intel·lectual tindran idèntic contingut que les establides per a la resta de les persones aspirants, sense perjudici de les adaptacions i els ajustos raonables necessaris de temps i mitjans per a la seua realització, per a assegurar que les persones amb diversitat funcional participen en condicions d'igualtat.  
  
8. Borses  
Cada convocatòria preveurà la creació d'una borsa en la resolució de la qual de constitució es determinarà els criteris per a formar part d'aquesta.  
  
9. Mesures per a promoure la igualtat de gènere  
Les convocatòries hauran d'incloure com a criteri de desempat, abans del sorteig o primera lletra del cognom, la resolució en favor de les dones en el cas que les persones pertanyents a aquest sexe estigueren infrarepresentades dins del col·lectiu que forme part de la categoria objecte de la convocatòria.  
  
10. Facultats d'aplicació i execució  
S'autoritza la persona titular de la Direcció General de l'IVASS per a l'aplicació i execució de la present oferta d'ocupació.  
  
11. Recursos  
La present resolució tindrà els efectes que procedisquen d'acord amb les seues característiques i naturalesa a partir de l'endemà de ser publicada, i contra aquesta, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació; potestativament, es podrà interposar un recurs de reposició en el termini d'un mes, a comptar des de l'endemà de la publicació, davant de l'òrgan que l'ha dictada.  
  
  
València, 26 de novembre de 2019.- La vicepresidenta del Consell, consellera d'Igualtat i Polítiques Inclusives i presidenta de l'IVASS: Mónica Oltra Jarque.